Bonnie Tyler

Bonnie Tyler (tikras vardas Gaynor Hopkins) (g. 1951 m. birželio 8 d. Skiuvene, Pietų Velsas, Jungtinė Karalystė) – Jungtinės Karalystės roko muzikos atlikėja. Gerai žinoma dėl savito užkimusio balso.

 Biografija 
Bonnie gimė 1951 m. birželio 8 d. darbininkų šeimoje. Jos motina labai mėgo operą, skatino domėtis muzika ir savo vaikus, kurių šeimoje, be Bonnie, buvo dar penki. Šeimoje ypač buvo mėgstamos dvi atlikėjos Tina Turner ir Janis Joplin, kurių muzika padarė įtaką Bonnie Tyler kūrybai.

1970 m., būdama 18 metų, Bonnie dalyvavo talentų konkurse, kuriame dainavo Mary Hopkin dainą „Those Were the Days“ ir užėmė antrąją vietą.

Savo jaunystėje Bonnie dainavo grupėje pavadinimu „Bobby Wayne and the Dixies“, vėliau įkūrė savo grupę pavadinimu „Imagination“. Beveik dešimt metų Bonnie su savo grupe koncertavo naktiniuose klubuose ir baruose Pietų Velse. Dainų kūrėjai ir prodiuseriai Ronnie Scott’as ir Steve’as Wolfe’as, išgirdę Bonnie dainuojant klube, pakvietė ją bendradarbiauti.

1975 m. Bonnie pradėjo savo profesionalią muzikinę karjerą išleisdama pirmąjį savo singlą „My My Honeycomb“, kuris nebuvo populiarus. Antrasis Bonnie singlas „Lost in France“ Jungtinės Karalystės dainų Top pakilo į 9-ąją vietą. Išleidusi šį singlą Bonnie Tyler išpopuliarėjo visoje Europoje – Vokietijos dainų dešimtuke ši jos daina išsilaikė daugiau nei šešis mėnesius.

1977 m. išleistas pirmasis Bonnie Tyler albumas „The World Starts Tonight“. Tais metais jai buvo atlikta balso stygų operacija ir ji negalėjo kalbėti 6 savaites, tačiau kartą netyčia suriko ir tai, manoma, pakeitė jos balsą. Nors balsas ir pakito, Bonnie tęsė muzikinę karjerą ir įrašė singlą „It’s a Heartache“, kuris JAV tapo Nr.3, Jungtinėje Karalystėje – Nr.4, o daugumoje Europos šalių – Nr. 1. Ši daina laikoma geriausiu Bonnie kūriniu, kurio parduota daugiau nei 6 milijonai kopijų. Kitos dainos iš antrojo albumo „Natural Force“ (JAV albumas buvo pavadintas „It’s a Heartache“) nesusilaukė didelio pasisekimo.

Kiti Tyler albumai „Diamond Cut“ ir „Goodbye to the Island“ buvo labiau kantri stiliaus.

Netrukus Bonnie pasirašė sutartį su kitu prodiuseriu Jim’u Steinman’u, o 1983 m. išleido albumą „Faster Than the Speed of Night“, kuriame taip pat buvo pasaulyje pasisekimo sulaukęs hitas „Total Eclipse of the Heart“. Tai leido Bonnie patekti į Gineso Rekordų knygą, kaip pirmajai britų atlikėjai moteriai, kurios albumas iš karto pateko į topų viršūnę. Daina „Total Eclipse of the Heart“ buvo nominuota Grammy apdovanojimui kaip „Geriausia pop atlikėjos daina“.

1984 m. išleistas singlas „Here She Comes“ taip pat atnešė atlikėjai Grammy nominaciją „Geriausia roko vokalistė“.

Kitas Bonnie albumas „Secret Dreams and Forbidden Fire“ buvo išleistas 1986 m., bet didelės sėkmės nesusilaukė.

1990 m. dainininkė pasirašė sutartį su Vokietijos kompanija „BMG“ ir 1991 m. išleido albumą „Bitterblue“. Kurti šį albumą jai padėjo Giorgio Morodes, Nik Kershaw, Dieter Bohlen. Šis albumas tapo auksiniu, o po to ir platininiu Vokietijoje, Šveicarijoje, Austrijoje, Norvegijoje ir daugelyje kitų Europos šalių, tačiau Jungtinėje Karalystėje nebuvo išleistas.

Kitas Bonnie Tyler albumas „Angel Heart“ taip pat tapo auksiniu bei platininiu. 1994 m. Bonnie Tyler Vokietijoje buvo išrinkta geriausia vokaliste.

Dešimtasis Bonnie albumas „Silhouette in Red“ taip pat buvo sėkmingas, tačiau kai kuriems jis pasirodė prastas, o kitiems – geras.

1995 m. atlikėja po keleto metų pertraukos vėl koncertavo gimtajame Velse. Tais pačiais metais buvo išleistas albumas „Free Spirit“ (Vokietijoje su papildoma daina „Limelight“, skirta olimpinėms žaidynėms).

Kiti dainininkės albumai didesnio susidomėjimo nesulaukė. 2004 m. buvo išleistas „Simply Believe“ su hitu tapusia daina "Si demain… " (sudainuota kartu su Kareen Antonn). Šis albumas buvo populiarus Prancūzijoje, Belgijoje, Lenkijoje. Visame pasaulyje šio albumo buvo parduota 2 milijonai kopijų.

2005 m. išleistame albume „Wings“ dvi dainos buvo perleistos iš naujo: „It’s a Heartache“ ir „Total Eclipse of the Heart“. 2006 m. buvo išleista daina „Celebrate“ ir albumas tuo pačiu pavadinimu.

2007 m. išleista dar viena dainos „Total Eclipse of the Heart“ versija kartu su „Babypinkstar“.

 Diskografija 

 Studijiniai albumai 
 1977 – The World Starts Tonight
 1978 – Natural Force (JAV – It’s a Heartache)
 1979 – Diamond Cut
 1981 – Goodbye to the Island
 1983 – Faster Than the Speed of Night
 1986 – Secret Dreams and Forbidden Fire
 1986 – Bonnie Tyler The Video
 1988 – Hide Your Heart (JAV – Notes From America)
 1991 – Bitterblue
 1992 – Angel Heart
 1993 – Silhouette in Red
 1995 – Free Spirit
 1998 – All in One Voice
 2001 – Bonnie Tyler Greatest Hits'''
 2002 – Total Eclipse Anthology 2003 – Heart Strings 2004 – Simply Believe 2005 – Wings 2006 – LIVE 2006 – Bonnie On Tour DVD
 2006 – Celebrate 2007 – From the Heart Greatest Hits 2011 – Live in Germany 1993 CD/DVD/CD+DVD
 2013 – Rocks And Honey''

 Singlai 
 1976 – „My My Honeycomb“
 1976 – „Lost in France“
 1977 – „More Than a Lover“
 1977 – „Heaven“
 1977 – „It’s a Heartache“
 1978 – „Here I Am“
 1978 – „Hey Love“
 1978 – „Louisiana Rain“
 1979 – „My Guns Are Loaded“
 1979 – „Married Men“
 1979 – „I Believe in Your Sweet Love“
 1980 – „I’m Just a Woman“
 1980 – „Goodbye to the Island“
 1983 – „Total Eclipse of the Heart“
 1983 – „Faster Than the Speed of Night“
 1983 – „Have You Ever Seen the Rain“
 1983 – „Straight From the Heart“
 1984 – „Getting so Excited“
 1984 – „Holding Out for a Hero“
 1984 – „Here She Comes“
 1985 – „Loving You Is A Dirty Job But Somebody’s Gotta Do It“
 1986 – „If You Were a Woman and I Was a Man“
 1986 – „Band of Gold“
 1986 – „Rebel Without a Clue“
 1986 – „Lovers Again“
 1986 – „No Way to Treat a Lady“
 1988 – „The Best“
 1988 – „Hide Your Heart“
 1988 – „Save Up All Your Tears“ 1989 – „Notes From America“
 1989 – „Merry Christmas“
 1990 – „Breakout“
 1991 – „Hero“
 1991 – „Bitterblue“
 1991 – „Against the Wind“
 1992 – „Where Were You“
 1992 – „Fools Lullaby“
 1992 – „Call Me“
 1993 – „God Gave Love to You“
 1993 – „Sally Comes Around“
 1993 – „From the Bottom of My Lonely Heart“
 1993 – „You Are so Beautiful“
 1993 – „Stay“
 1994 – „Say Goodbye“
 1994 – „Back Home“
 1995 – „Making Love out of Nothing at All“
 1995 – „You’re the One“
 1995 – „Two Out of Three Ain’t Bad“
 1998 – „Limelight“
 1998 – „He’s the King“
 2003 – „Amazed“
 2003 – „Against All Odds“
 2003 – „Learning to Fly“
 2003 – „Si demain… (Turn Around)“ kartu su Kareen Antonn
 2004 – "Si Tout S’Arrete  kartu su Kareen Antonn
 2004 – „Vergis Es“  kartu su Matthias Reim
 2005 – „Louise“
 2007 – „Total Eclipse of the Heart“ kartu su Babypinkstar
 2009 – „Total Eclipse of the Heart“ kartu su Only Men Aloud
 2010 - „Nothing Is Gonna Stop Us Now“ kartu su Albert Hammond
 2011 – „Amour Éternel / Eternal Flame“ kartu su Laura Zen
 2013 – „Believe in Me“ (Eurovision Edit)
 2013 – „This Is Gonna Hurt“
 2013 – „Love is the Knife“

 Išleistos knygos 
 „Hide Your Heart Tour Book“ (1988)
 „Silhouette In Red Tour“ (1993)

 Asmeninis gyvenimas 
1973 m. liepos 4 d. Bonnie Tyler ištekėjo už buvusio dziudo čempiono Robert Sullivan (jis dabar užsiima nekilnojamo turto pardavimais). Jie susipažino pirmųjų Bonnie koncertų su grupe „Bobby Wayne and the Dixies“ metu.

 Nuorodos 

 Oficiali svetainė
 Bonnie Tyler last.fm svetainėje
 Apie Bonnie Tyler (liet. k.)
 Bonnie Tyler nuotraukos  (Fotobankas. lt)
 Bonnie Tyler ir „Slade“ Vilniaus „Siemens“ arenoje (alfa. lt, 2008 m. balandis)
 Bonnie Tyler: Lietuva – darbščių žmonių kraštas  (Interviu, lrytas. lt, 2008 m. kovas)

|-

Kategorija:Velso atlikėjai
Kategorija:Velso muzikai
Kategorija:Kantri atlikėjai
Kategorija:Roko atlikėjai
Kategorija:Jungtinės Karalystės atstovai Eurovizijoje
Kategorija:2013 m. Eurovizijos dalyviai